کوئٹہ : بنجائی محتسب نا ادارہ اُلس نا خدمت کن ہر وخت تینا کڑد ءِ کیک۔ ریجنل ہیڈ بنجائی محتسب غلام سرور بروہی‘نیشنل پارٹی نا کنڈآن مری آباد نا علاقائی دفتر اٹ بنجائی محتسب نا کھلی کچہری اس اد ہلک۔ دود اٹ نیشنل پارٹی نا بنجائی راہشون آغا انور گل، رمضان ہزارہ و ایلوفک بشخ ہلکر۔ کھلی کچہری ٹی اُلس نا اسہ بھلو کچ اسے ٹی ساڑی ئس ہراڑان ریجنل ہیڈ وفاقی محتسب و اونا افسر آتا مون آ تینا ویل آتے پیش کرے۔ اور ریجنل ہیڈ بنجائی محتسب اودے پام تس کہ اونا جائز ویل آتا ایسری ءِ زوت اس ایسر کننگک۔ کھلی کچہری ٹی بنجائی محتسب ریجنل آفس کوئٹہ نا ڈپٹی رجسٹرار جناب امیر محمد رند درخواست گزار آتے درخواست جمع کننگ نا بھاز وڑ اٹ درستی راستی کرفے۔
(آن لائن)
